ОБЩИНСКА ИЗБИРАТЕЛНА КОМИСИЯ – АНТОН

п.к. 2089, с. Антон, Софийска област, ул."Европа" № 18, сграда Здравен дом - вход от изток

oik2354@cik.bg, тел. 0892293295, 0892293294

**ПРОТОКОЛ №13**

Днес, 31.10.2019 г., от 10.00 часа, в сградата на Здравен дом в с. Антон (вход от изток на сградата) с адрес: с. Антон Софийска област, ул.”Европа”№18, се проведе заседание на Общинска избирателна комисия (ОИК) – Антон, Софийска област

От общо 11 членове на ОИК на заседанието присъстваха следните членове:

1. Петя Лукова Николова- председател
2. Светослава Димчева Вълчева- зам.председател
3. Маргарита Тодорова Колева- зам.председател
4. Тереза Добромирова Делчева-секретар
5. Пламен Петров Георгиев- член
6. Добромира Ненова Стоева- член
7. Тереза Цветанова Стоянова-член
8. Маруся Николова Атанасова-член
9. Радка Лукова Вельова-член

Отсъстват следните членове: Райна Георгиева, Антоанета Стоянова

Налице е необходимият кворум и Комисията може да взема валидни решения.

Заседанието бе открито и водено от Председателя на ОИК-Петя Николова.

Дневен ред:

1. Поправка на очевидна техническа грешка в решение № 088-МИ/28.10.2019 г. на ОИК-Антон
2. Разглеждане на постъпило Заявление от Александър Луков Семков за отказ да встъпи в правомощията си на общински съветник от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД)
3. Вземане на решение за определяне на следващ кандидат за общински съветник от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД)

Не постъпиха предложения за изменение на предварително определения дневен ред, в резултат на което същият бе предложен за гласуване. С 9 гласа „ЗА“ (Петя Николова, Светослава Вълчева, Маргарита Колева, Тереза Делчева, Пламен Георгиев, Добромира Стоева, Маруся Атанасова, Тереза Стоянова, Радка Вельова), той бе приет единодушно от членовете на ОИК-Антон. „ПРОТИВ” – няма.

След което комисията пристъпи към разглеждане и обсъждане на всеки един от включените в него въпроси.

По точка първа от дневния ред:

Общинска избирателна комисия Антон, след извършена служебна проверка установи, че е допусната очевидна фактическа грешка в решение № 088-МИ/28.10.2019 г. на ОИК-Антон относно определяне на общински съветници в община Антон от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД) за участие в изборите за общински съветници и за кмет на 27 октомври 2019 г. в община Антон.

Съгласно Приложение № 5 към чл. 453, ал. 1 от ИК, предпочитанията (преференциите) за даден кандидат от кандидатска листа са валидни, ако броят на гласовете, които е получил, е не по-малко от 7 на сто от гласовете, подадени за кандидатската листа. В случая това единствено е Александър Луков Семков, получил 7.28% и същият поставен в списък А от ИП, след като Андрей Симов Симов е избран за кмет. Когато няма други кандидати, получили не по-малко от 7 на сто от гласовете, подадени за кандидатската листа, подреждането в кандидатската листа се запазва, като същите се отразяват в списък Б. В случая в списък Б кандидатите са подредени, съгласно подредбата им в кандидатската листа.

ОИК Антон е допуснала в своето решение (решение № 088-МИ/28.10.2019 г.) неправилно посочване за избран общински съветник- Иванина Николаева Коцева, поставена и регистрирана в кандидатската листа под позиция 11, вместо Светла Николова Ранчева, поставена и регистрирана в кандидатската листа под позиция 5.

Съгласно чл.62, ал.2 от АПК „Очевидни фактически грешки, допуснати в административния акт, ***се поправят от органа, който го е издал***, и след изтичане на срока за обжалване“, поради което ОИК-Антон е компетентна да поправи своето решение в частта, относно определяне за избран общински съветник от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД) в лицето на Иванина Николаева Коцева вместо кандидата Светла Николова Ранчева

До настоящия момент в ОИК Антон няма депозирана жалба от заинтересованите лица.

Не е изтекъл и срока по чл. 88 ИК за оспорване на решение № 088-МИ/28.10.2019 г на ОИК Антон

Единодушно с 9 гласа „ЗА“ (Петя Николова, Светослава Вълчева, Маргарита Колева, Тереза Делчева, Пламен Георгиев, Добромира Стоева, Тереза Стоянова, Маруся Атанасова, Радка Вельова), „ПРОТИВ” – няма, взеха следното:

**РЕШЕНИЕ № 089-МИ**

По изложените съображения ОИК Антон определи: допуска поправка на очевидна фактическа грешка в решение № 088-МИ/28.10.2019 г. на ОИК-Антон, относно определяне на общински съветници в община Антон от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД) за участие в изборите за общински съветници и за кмет на 27 октомври 2019 г. в община Антон, в частта за избор на кандидата Иванина Николаева Коцева и вместо това на основание чл. 87, ал. 1, т. 26 и чл. 454 от ИК, ОИК-Антон

ОПРЕДЕЛЯ за избрана за общински съветник в община Антон от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД) – Светла Николова Ранчева

На избрания кандидат да се издаде удостоверение Приложение № 98-МИ от изборните книжа.

Решението на ОИК-Антон подлежи на оспорване пред ЦИК по реда на чл. 88 от ИК.

По точка втора от дневния ред:

Председателят докладва постъпило в ОИК Антон Заявление с вх. №094/30.10.2019г. от Александър Луков Семков. В същото се поддържа отказ от встъпване в пълномощията на общински съветник от МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД).

Единодушно с 9 гласа „ЗА“ (Петя Николова, Светослава Вълчева, Маргарита Колева, Тереза Делчева, Пламен Георгиев, Добромира Стоева, Тереза Стоянова, Маруся Атанасова, Радка Вельова), „ПРОТИВ” – няма, взеха следното:

**РЕШЕНИЕ № 090-МИ**

На основание чл.87, ал.1, т. 1, вр. т.24 от ИК, въз основа на получените данни от разписките на ИП при ОИК Антон, решение №088/28.10.2019 г. на ОИК Антон и Заявление, вх. № 094/30.10.2019 г. от Александър Луков Семков, ОИК Антон

**Р Е Ш И:**

**ПРЕКРАТЯВА пълномощията на** Александър Луков Семков **като общински съветник при Общински съвет Антон, избран от листата на** МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД)

Решението може да се бъде оспорвано в тридневен срок от обявяването му  пред Централната избирателна комисия, на основание чл.88 ал.1от ИК.

По точка трета от дневния ред:

След прекратяване пълномощията на Александър Луков Семков **като общински съветник при Общински съвет Антон, избран от листата на** МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД)**,** ОИК следва да пристъпи към обявяване за избран за общински съветник от листата на кандидати за общински съветници на МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД) като съобрази получените данни от разписките на ИП при ОИК Антон, решение № 087-МИ/28.10.2019 г. ОИК Антон, решение № 088-МИ/28.10.2019 г. ОИК Антон и Решение № 090- МИ/ 31.10.2019г .на ОИК Антон

Единодушно с 9 гласа „ЗА“ (Петя Николова, Светослава Вълчева, Маргарита Колева, Тереза Делчева, Пламен Георгиев, Добромира Стоева, Тереза Стоянова, Маруся Атанасова, Радка Вельова), „ПРОТИВ” – няма, взеха следното:

**РЕШЕНИЕ № 091-МИ**

На основание чл.87, ал.1 т.26, т. 24, вр чл.454, ал.5, вр. с чл.458, ал.1 от ИК, въз основа на получените данни от разписките на ИП при ОИК Антон, решение № 087-МИ/28.10.2019г. ОИК Антон, решение № 088-МИ/28.10.2019г. ОИК Антон и Решение№ 090 / 31.10.2019г. на ОИК Антон, ОИК Антон

1. Обявява за избран за общински съветник Христо Кънчев Кънчев, като следващ кандидат в листата на кандидати за общински съветници на МК БСП ЗА БЪЛГАРИЯ (БСП ЗА БЪЛГАРИЯ, ВМРО-БНД).
2. На избрания кандидат да се издаде удостоверение Приложение № 98-МИ от изборните книжа.

Решението може да се бъде оспорвано в тридневен срок от обявяването му  пред Централната избирателна комисия, на основание чл.88 ал.1от ИК.

Към протокола, като неразделна негова част е приложен списък с положени подписи на членовете на ОИК Антон, както и образците на бюлетините, подписани от членовете на комисията.

Поради изчерпване на дневния ред заседанието беше закрито в 11.55 часа.

**ПРЕДСЕДАТЕЛ на ОИК-Антон**: Петя Николова

**СЕКРЕТАР на ОИК-Антон:** Тереза Делчева